《范家所藏孙知微画彭祖女礼北斗图》
宋代·李彭

晴空无尘月在房，松间博山沈水香。翠眉女子约略妆，两足亭亭如雪霜。

步虚之声风度长，紫微北斗忽低昂。金钗何劳十二行，不羡卢家丹桂梁。

凌云已复飞罗裳，生绢写照公家藏。应怜彩鸾翳凤凰，未能割爱俱翱翔。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。